**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2025. március14-ei** ülésére

Tárgy: gyermekorvosi rendelő és védőnői szolgálat épületének feltűntetése

**Tisztelt Képviselő-testület!**

A 395/2024. (XII.13.) KVÖKt. határozatban döntés született arról, hogyaz ingyenes használatunkban lévő kisbéri 1068 hrsz. alatti ingatlanrészen található, a földhivatali alaptérképen nem szereplő gyermekorvosi rendelő és védőnői szolgálat, valamint a volt mosoda épületének feltüntetését a képviselő-testület támogatja és felhatalmazásra került Polgármester úr, hogy egyeztetéseket folytasson le a tulajdonos Magyar Államot képviselő Magyar Nemzeti Vagyonkezelő Zrt-vel az épületfeltüntetések közös költségviselése – 50 % - 50 % - érdekében és sikeres tárgyalásokat követően a tervező és a földmérő megbízására és a szükséges eljárások lefolytatására.

Az MNV Zrt. megkeresésünkre a mellékelt választ küldte, melyben leírja, hogy az épületfeltüntetésekhez kapcsolódó költségek viseléséhez nem áll módjukban hozzájárulni, ugyanakkor a feltüntetéshez szükséges tulajdonosi hozzájárulást ki fogják adni, ha a szükséges dokumentumokat a rendelkezésükre bocsájtjuk.

Mint ahogy azt korábban jeleztük, az épületek feltüntetése több lépcsős folyamat, szükség van hozzá tervezőre és földmérőre. Először fennmaradási engedélyt kell kérni az épületekre, ezen eljárás során a tervtanács hozzájárulását is meg kell kérni és a fennmaradási engedély birtokában tudják a földhivatali alaptérképre az épületeket feltüntetni.

Kérem Tisztelt Képviselő-testületet, hogy az MNV Zrt. válaszlevelét szíveskedjen tudomásul venni és ennek ismeretében az épületek feltüntetésének költségeit javasoljuk viselni.

Kisbér, 2025. március 13.

 Bondár Balázs s.k. Pápai Mónika s.k.

 elnök referens

**Határozati javaslat:**

Kisbér Város Önkormányzat Képviselő-testülete

az önkormányzat ingyenes használatában lévő kisbéri 1068 hrsz. alatti ingatlanrészen található, a földhivatali alaptérképen nem szereplő gyermekorvosi rendelő és védőnői szolgálat, valamint a volt mosoda épületének feltüntetését támogatja.

felhatalmazza a város polgármesterét ajánlatok bekérésére és a legkedvezőbb ajánlatot adó tervező és földmérő megbízására és a szükséges eljárások lefolytatására.

**Határidő:** azonnal

**Felelős:** Sinkovicz Zoltán polgármester